b'\n_START_ARTICLE_\nR\xc3\xb8d masaisau\n_START_PARAGRAPH_\nR\xc3\xb8d masaisau eller tanganykasau er en \xc3\xb8stafrikansk sauerase av h\xc3\xa5rsautypen og tilh\xc3\xb8rer gruppen med tykkhalesau. Den holdes f\xc3\xb8rst og fremst for kj\xc3\xb8ttproduksjon. Rasen er kjent for sin n\xc3\xa6re tilknytning til masaiene, men flere holder den. Den er utbredt i det nordlige Tanzania og det sentrale Kenya og Uganda._NEWLINE_R\xc3\xb8d masaisau er en mellomstor til stor sau av tykkhaletypen. Den er hovedsakelig r\xc3\xb8d eller r\xc3\xb8dbrun, men ulike m\xc3\xb8nstre med hvite tegninger finnes. Det bestyr at rasen lagrer kroppsfett i haleregionen. Som f\xc3\xb8lge av det t\xc3\xa5ler denne typen godt t\xc3\xb8rketiden, da den kan t\xc3\xa6re p\xc3\xa5 fettreservene som er lagret i bakparten. Rasen er ogs\xc3\xa5 kjent for \xc3\xa5 ha spesielt god motstandskraft mot visse typer parasitter, for eksempel Haemonchus contortus._NEWLINE_Det er uklart n\xc3\xa5r rasen oppsto, men den har v\xc3\xa6rt en del av bondekulturen i Riftdalen gjennom sv\xc3\xa6rt lang tid. Fra 1970-tallet og framover har rasen blitt krysset med dorpersau og flere andre betydningsfulle raser, for \xc3\xa5 finne fram til en \xc3\xb8konomisk mer verdifulle typer. I dag dominerer derfor sau av crossbredtypen besetningene, mens r\xc3\xb8d masaisau taper popularitet.'